Case ID: 1102388
Sentence 0: Bakı şəhəri Xətai Rayon Məhkəməsinin 30 sentyabr 2019-cu il tarixli qətnaməsi ilə iddia tələbi qismən təmin edilmiş, Cavabdeh tərəfindən Bakı şəhəri, Xəzər rayonu, Binə qəsəbəsi, Kuybışev küçəsində yerləşən fərdi yaşayış evi üzrə (abonent kodu **********10000) qaz sərfiyyatına görə İddiaçı hesablanmış 2372,40 (iki min üç yüz yetmiş iki manat qırx qəpik) manat məbləğində borcun, qaz sayğacının dəyişdirilməsinə görə hesablanmış 235,88 (iki yüz otuz beş manat səksən səkkiz qəpik) manatın silinməsi, iddianın qalan hissədə təmin edilməməsi, 30 (otuz) manat məbləğində dövlət rüsumunun və 102 manat ekspertiza tədqiqatının dəyərinin Cavabdehndən alınaraq dövlət büdcəsinə ödənilməsi qət olunmuşdur.Qətnamədən iddiaçı apellyasiya şikayəti verərək onun ləğv edilməsini və iddiasının tam təmin olunması barədə yeni qətnamə çıxarılmasını xahiş etmiş, şikayətini məhkəmənin sübutlara düzgün hüquqi qiymət vermədiyi, işin faktiki hallarını aydınlaşdırmadığı, barəsində tərtib olunmuş qanunsuz aktların həqiqiliyini sübut etmək vəzifəsini onun deyil, cavabdehin daşıdığını nəzərə almadığı, iddiasının əsaslı olduğuna dəlalət edən zəruri sübutların cavabdehdən alınması üçün heç bir təşəbbüs göstərmədiyi arqumentləri ilə əsaslandırmışdır.